જો કે નાણા પ્રધાન અરૂણ જેટલીએ નોટબંધીના 2 વર્ષે એવું નિવેદન આપ્યું છે જેના કારણે સરકારના આ નિર્ણય પર ફરી ચર્ચા શરૂ થઈ છે. નાણા મંત્રી અરૂણ જેટલી બ્લોગ લખીને કહ્યું છે કે,' અમારો ઇરાદો નોટબંધીનો નહોતો પણ દેશનાં અર્થતંત્રને ઔપચારિકરૂપ આપવાનો હતો. નોટબંધીનો વિરોધ કરાનારા લોકો પાસે અધુરી માહિતી છે અને ખોટી ટીકા કરે છે. નોટબંધીની ટીકા કરાનારા લોકો એવું કહે છે કે, નોટબંધી પછી તમામ પૈસા બેંકમાં પાછા આવી ગયા અને એટલે નોટબંધીની કોઇ અસર કાળાનાણા પર થઇ નથી. અમારા ઇરાદો હતો કે, નોટબંધી થકી ટેક્સ ચોરી કરનારા લોકોને પકડીએ અને તેઓ ટેક્સ ભરતા થાય.'